Ericu950/Stoicheia-meter-silver huggingface dataset:
καί τοι πολλάκις καὶ παρ ἐμοῦ τοιούτους λόγους ἤκουσεν , ὡς χρὴ τοὺς πολιτευομένους καὶ βουλομένους ἀρέσκειν προαιρεῖσθαι μὲν τῶν τε πράξεων τὰς ὠφελιμωτάτας καὶ βελτίστας καὶ τῶν λόγων τοὺς ἀληθεστάτους καὶ δικαιοτάτους , οὐ μὴν ἀλλὰ κ ἀκεῖνο παρατηρεῖν καὶ σκοπεῖν , ὅπως ἐπιχαρίτως καὶ φιλανθρώπως ἅπαντα φανήσονται καὶ λέγοντες καὶ πράττοντες , ὡς οἱ τούτων ὀλιγωροῦντες ἐπαχθέστεροι καὶ βαρύτεροι δοκοῦσιν εἶναι τοῖς συμπολιτευομένοις .
“ ὁρᾷς δὲ τὴν φύσιν τὴν τῶν πολλῶν ὡς διάκειται πρὸς τὰς ἡδονάς , καὶ διότι μᾶλλον φιλοῦσι τοὺς πρὸς χάριν ὁμιλοῦντας ἢ τοὺς εὖ ποιοῦντας , καὶ τοὺς μετὰ φαιδρότητος καὶ φιλανθρωπίας φενακίζοντας ἢ τοὺς μετ ὄγκου καὶ σεμνότητος ὠφελοῦντας 0 .
ὧν οὐδέν σοι μεμέληκεν , ἀλλ ἢν ἐπιεικῶς τῶν ἔξω πραγμάτων ἐπιμεληθῇς , οἴει σοι καὶ τοὺς ἐνθάδε πολιτευομένους καλῶς ἕξειν .
τὸ δ οὐχ οὕτως ἀλλὰ τ οὐναντίον φιλεῖ συμβαίνειν .
ἢν γὰρ τούτοις ἀρέσκῃς , ἅπαν ὅ τι ἂν πράξῃς οὐ πρὸς τὴν ἀλήθειαν κρινοῦσιν ἀλλὰ πρὸς τὸ σοὶ συμφέρον ὑπολήψονται , καὶ τὰ μὲν ἁμαρτανόμενα παρόψονται , τὸ δὲ κατορθωθὲν οὐρανόμηκες ποιήσουσιν ·
ἡ γὰρ εὔνοια πάντας οὕτω διατίθησιν .
“ ἣν σὺ τῇ μὲν πόλει παρὰ τῶν ἄλλων ἐκ παντὸς τρόπου κτήσασθαι ζητεῖς , ἡγούμενος μέγιστον εἶναι τῶν ἀγαθῶν , αὐτὸς δὲ σαυτῷ παρὰ τῆς πόλεως οὐκ οἴει δεῖν τὴν αὐτὴν ταύτην παρασκευάζειν , ἀλλὰ πλείστων ἀγαθῶν αἴτιος γεγενημένος χεῖρον διάκεισαι τῶν οὐδὲν ἄξιον λόγου διαπεπραγμένων .
“ εἰκότως 0 ·
οἱ μὲν γὰρ τοὺς ῥήτορας καὶ τοὺς ἐν τοῖς ἰδίοις συλλόγοις λογοποιεῖν δυναμένους καὶ πάντα προσποιουμένους εἰδέναι θεραπεύουσι , σὺ δ οὐ μόνον ἀμελεῖς , ἀλλὰ καὶ πολεμεῖς τοῖς μέγιστον ἀεὶ δυναμένοις αὐτῶν .
“ καί τοι πόσους οἴει διὰ τὰς τούτων ψευδολογίας τοὺς μὲν συμφοραῖς περιπεπτωκέναι , τοὺς δ ἀτίμους εἶναι ;
πόσους δὲ τῶν προγεγενημένων ἀνωνύμους εἶναι 0 ;
πολὺ σπουδαιοτέρους καὶ πλέονος ἀξίους γεγενημένους τῶν ᾀδομένων καὶ τραγῳδουμένων 0 ;
ἀλλ οἱ μέν , οἶμαι , ποιητῶν ἔτυχον καὶ λογοποιῶν , οἱ δ οὐκ ἔσχον τοὺς ὑμνήσοντας .
ἢν οὖν ἐμοὶ πείθῃ καὶ νοῦν ἔχῃς , οὐ καταφρονήσεις τῶν ἀνδρῶν τούτων , οἷς τὸ πλῆθος εἴθισται πιστεύειν οὐ μόνον περὶ ἑνὸς ἑκάστου τῶν πολιτῶν ἀλλὰ καὶ περὶ ὅλων τῶν πραγμάτων , ἀλλ ἐπιμέλειάν τινα ποιήσει καὶ θεραπείαν αὐτῶν , ἵν εὐδοκιμήσῃς δι ἀμφότερα , καὶ διὰ τὰς σαυτοῦ πράξεις καὶ διὰ τοὺς τούτων λόγους . ”
ταῦτα δ ἀκούων ὀρθῶς μὲν ἔφασκέ με λέγειν , οὐ μὴν οἷός τ ἦν τὴν φύσιν μεταβαλεῖν , ἀλλ ἦν μὲν καλὸς κ ἀγαθὸς ἀνὴρ καὶ τῆς πόλεως καὶ τῆς Ἑλλάδος ἄξιος , οὐ μὴν σύμμετρός γε τοῖς τοιούτοις τῶν ἀνθρώπων , ὅσοι τοῖς ὑπὲρ αὑτοὺς πεφυκόσιν ἀχθόμενοι τυγχάνουσι 0 .
τοιγαροῦν οἱ μὲν ῥήτορες ἔργον εἶχον αἰτίας περὶ αὐτοῦ πολλὰς καὶ ψευδεῖς πλάττειν , τὸ δὲ πλῆθος ἀποδέχεσθαι τὰς ὑπὸ τούτων λεγομένας .
περὶ ὧν ἡδέως ἂν ἀπελογησάμην , εἰ καιρὸν εἶχον ·
οἶμαι γὰρ ἂν ὑμᾶς ἀκούσαντας μισῆσαι τούς τε προαγαγόντας τὴν πόλιν ἐπὶ τὴν ὀργὴν τὴν πρὸς ἐκεῖνον καὶ τοὺς φλαῦρόν τι περὶ αὐτοῦ λέγειν τολμῶντας .
νῦν δὲ ταῦτα μὲν ἐάσω , περὶ ἐμαυτοῦ δὲ καὶ τῶν ἐνεστώτων πραγμάτων πάλιν ποιήσομαι τοὺς λόγους .
ἀπορῶ δ ὅ τι χρήσομαι τοῖς ὑπολοίποις , καὶ τίνος πρώτου μνησθῶ καὶ ποίου δευτέρου ·
τὸ γὰρ ἐφεξῆς με λέγειν διαπέφευγεν .
ἴσως μὲν οὖν ἀναγκαῖόν ἐστιν , ὡς ἂν ἕκαστον τύχῃ προσπεσόν , οὕτως εἰπεῖν περὶ αὐτῶν ·
ἃ δ οὖν μοι νῦν ἐπελήλυθε , καὶ περὶ ὧν ἐγὼ μὲν ἐνόμιζον εἶναι δηλωτέον , ἄλλος δέ τίς μοι συνεβούλευε μὴ λέγειν , οὐκ ἀποκρύψομαι πρὸς ὑμᾶς .
ἐπειδὴ γὰρ ἀπήνεγκε τὴν γραφήν , ἐσκόπουν περὶ αὐτῶν τούτων ὥσπερ ἂν ὑμῶν ἕκαστος , καὶ τόν τε βίον τὸν ἐμαυτοῦ καὶ τὰς πράξεις ἐξήταζον , καὶ πλεῖστον χρόνον περὶ τὰς τοιαύτας διέτριβον ἐφ αἷς ᾠόμην ἐπαινεῖσθαί με προσήκειν 0 .
ἀκροώμενος δέ τις τῶν ἐπιτηδείων ἐτόλμησεν εἰπεῖν πρός με λόγον πάντων σχετλιώτατον , ὡς ἄξια μὲν εἴη τὰ λεγόμενα φιλοτιμίας , οὐ μὴν ἀλλ αὐτός γε δεδιέναι ταῦτα μάλιστα , μὴ πολλοὺς λυπήσῃ τῶν ἀκουόντων .
“ οὕτω γάρ ” ἔφη “ τινὲς ὑπὸ τοῦ φθόνου καὶ τῶν ἀποριῶν ἐξηγρίωνται καὶ δυσμενῶς ἔχουσιν , ὥστ οὐ ταῖς πονηρίαις ἀλλὰ ταῖς εὐπραγίαις πολεμοῦσι , καὶ μισοῦσιν οὐ μόνον τῶν ἀνθρώπων τοὺς ἐπιεικεστάτους , ἀλλὰ καὶ τῶν ἐπιτηδευμάτων τὰ βέλτιστα , καὶ πρὸς τοῖς ἄλλοις κακοῖς τοῖς μὲν ἀδικοῦσι συναγωνίζονται καὶ συγγνώμην ἔχουσιν , οἷς δ ἂν φθονήσωσιν ἀπολλύουσιν , ἤν περ δυνηθῶσι .
ταῦτα δὲ δρῶντες οὐκ ἀγνοοῦσι περὶ ὧν τὴν ψῆφον οἴσουσιν , ἀλλ ἀδικήσειν μὲν ἐλπίζοντες , ὀφθήσεσθαι δ οὐ προσδοκῶντες ·
σώζοντες οὖν τοὺς ὁμοίους σφίσιν αὐτοῖς βοηθεῖν νομίζουσι .
“ τούτου δ ἕνεκά σοι ταῦτα διῆλθον , ἵνα προειδὼς ἄμεινον προσφέρῃ καὶ τοῖς λόγοις ἀσφαλεστέροις χρῇ πρὸς αὐτούς , ἐπεὶ νῦν γε τίνα χρὴ προσδοκᾶν γνώμην ἕξειν τοὺς τοιούτους , ὅταν τόν τε βίον τὸν σαυτοῦ καὶ τὰς πράξεις διεξίῃς μη δὲ κατὰ μικρὸν ὁμοίας οὔσας ταῖς τούτων , ἀλλ οἵας περ πρὸς ἐμὲ λέγειν ἐπιχειρεῖς ;
ἀποφαίνεις γὰρ τούς τε λόγους οὓς γέγραφας οὐ μέμψεως ἀλλὰ χάριτος τῆς μεγίστης ἀξίους ὄντας , τῶν τε πεπλησιακότων σοι τοὺς μὲν οὐδὲν ἠδικηκότας οὐ δ ἡμαρτηκότας , τοὺς δὲ δι ἀρετὴν ὑπὸ τῆς πόλεως ἐστεφανωμένους , τά τε καθ ἡμέραν οὕτω κοσμίως καὶ τεταγμένως βεβιωκότα σαυτὸν ὡς οὐκ οἶδ εἴ τις ἄλλος τῶν πολιτῶν , ἔτι δὲ μή τε δεδικασμένον μηδενὶ μή τε πεφευγότα πλὴν περὶ ἀντιδόσεως , μή θ ἑτέροις συνηγωνισμένον μή τε μεμαρτυρηκότα , μή τ ἄλλο πεποιηκότα μηδέν , ἐν οἷς ἅπαντες πολιτευόμενοι τυγχάνουσι 0 .
πρὸς δὲ τούτοις οὕτως ἰδίοις οὖσι καὶ περιττοῖς κ ἀκεῖνο λέγεις , ὡς τῶν μὲν ἀρχῶν καὶ τῶν ὠφελιῶν τῶν ἐντεῦθεν γιγνομένων καὶ τῶν ἄλλων ἁπάντων τῶν κοινῶν ἐξέστηκας , εἰς δὲ τοὺς διακοσίους καὶ χιλίους τοὺς εἰσφέροντας καὶ λειτουργοῦντας οὐ μόνον αὑτὸν παρέχεις ἀλλὰ καὶ τὸν υἱόν , καὶ τρὶς μὲν ἤδη τετριηραρχήκατε , τὰς δ ἄλλας λειτουργίας πολυτελέστερον λελειτουργήκατε καὶ κάλλιον ὧν οἱ νόμοι προστάττουσι .
“ ταῦτ ἀκούοντας τοὺς τ ἀναντία πᾶσι τοῖς προειρημένοις ἐπιτετηδευκότας οὐκ οἴει βαρέως οἴσειν καὶ νομιεῖν ἐλέγχεσθαι τὸν βίον τὸν αὑτῶν οὐ σπουδαῖον ὄντα ;
καὶ γὰρ εἰ μὲν μετὰ πόνου καὶ ταλαιπωρίας ᾐσθάνοντό σε ποριζόμενον εἴς τε τὰς λειτουργίας καὶ περὶ τὴν ἄλλην διοίκησιν , οὐκ ἂν ὁμοίως ἔμελεν αὐτοῖς ·
νῦν δὲ τά τε παρὰ τῶν ξένων σοι γιγνόμενα πολὺ πλείω νομίζουσιν εἶναι τῶν διδομένων , αὐτόν τε σὲ ῥᾳθυμότερον ἡγοῦνται ζῆν οὐ μόνον τῶν ἄλλων ἀλλὰ καὶ τῶν περὶ τὴν φιλοσοφίαν καὶ τὴν αὐτὴν σοι πραγματείαν ὄντων .
“ ὁρῶσι γὰρ ἐκείνων μὲν τοὺς πλείστους , πλὴν τῶν τὸν σὸν βίον καὶ τὸν τρόπον ἠγαπηκότων , ἔν τε ταῖς πανηγύρεσι καὶ τοῖς ἰδίοις συλλόγοις ἐπιδείξεις ποιουμένους , διαγωνιζομένους πρὸς ἀλλήλους , καθ ὑπερβολὴν ὑπισχνουμένους , ἐρίζοντας , λοιδορουμένους , οὐδὲν ἀπολείποντας κακῶν , ἀλλὰ σφίσι μὲν αὐτοῖς πράγματα παρέχοντας , τοῖς δ ἀκροωμένοις ἐξουσίαν παραδιδόντας τοῖς μὲν καταγελάσαι τῶν λεγομένων , ἐνίοις δ ἐπαινέσαι , τοῖς δὲ πλείστοις μισῆσαι , τοῖς δ ὅπως ἕκαστοι βούλονται διατεθῆναι πρὸς αὐτούς ·
σὲ δ οὐδενὸς μετέχοντα τούτων , ἀλλ ἀνομοίως ζῶντα καὶ τοῖς σοφισταῖς καὶ τοῖς ἰδιώταις , καὶ τοῖς πολλὰ κεκτημένοις καὶ τοῖς ἀπόρως διακειμένοις 0 .
ἐφ οἷς οἱ μὲν λογίζεσθαι δυνάμενοι καὶ νοῦν ἔχοντες ἴσως ἄν σε ζηλώσειαν , οἱ δὲ καταδεέστερον πράττοντες καὶ λυπεῖσθαι μᾶλλον εἰωθότες ἐπὶ ταῖς τῶν ἄλλων ἐπιεικείαις ἢ ταῖς ἑαυτῶν ἀτυχίαις οὐκ ἔστιν ὅπως οὐ δυσκολανοῦσι καὶ χαλεπῶς οἴσουσιν 0 .
ὡς οὖν οὕτως αὐτῶν διατεθησομένων σκόπει τί σοι λεκτέον τούτων καὶ τί παραλειπτέον ἐστίν . ”
ἐγὼ δὲ κ ἀκείνου τότε ταῦτα λέγοντος καὶ νῦν ἡγοῦμαι πάντων ἀνθρώπων ἀτοπωτάτους εἶναι καὶ σχετλιωτάτους , οἵτινες βαρέως ἂν ἀκούοιεν εἰ λειτουργοῦντα μὲν ἐμαυτὸν τῇ πόλει παρέχω καὶ ποιοῦντα τὸ προσταττόμενον , μηδὲν δὲ δέομαι μή τε κληροῦσθαι τῶν ἀρχῶν ἕνεκα , μή τε λαμβάνειν ἃ τοῖς ἄλλοις ἡ πόλις δίδωσι , μή τ αὖ φεύγειν δίκας μή τε διώκειν .
ταῦτα γὰρ συνεταξάμην οὐ διὰ πλοῦτον οὐ δὲ δι ὑπερηφανίαν , οὐ δὲ καταφρονῶν τῶν μὴ τὸν αὐτὸν τρόπον ἐμοὶ ζώντων , ἀλλὰ τὴν μὲν ἡσυχίαν καὶ τὴν ἀπραγμοσύνην ἀγαπῶν , μάλιστα δ ὁρῶν τοὺς τοιούτους καὶ παρ ὑμῖν καὶ παρὰ τοῖς ἄλλοις εὐδοκιμοῦντας , ἔπειτα τὸν βίον ἡδίω νομίσας εἶναι τοῦτον ἢ τὸν τῶν πολλὰ πραττόντων , ἔτι δὲ ταῖς διατριβαῖς ταῖς ἐμαῖς πρεπωδέστερον , αἷς ἐξ ἀρχῆς κατεστησάμην 0 1 2 .
τούτων μὲν ἕνεκα τοῦτον τὸν τρόπον ζῆν προειλόμην ·
τῶν δὲ λημμάτων τῶν παρὰ τῆς πόλεως ἀπεσχόμην δεινὸν ἡγησάμενος , εἰ δυνάμενος ἐκ τῶν ἰδίων τρέφειν ἐμαυτὸν ἐμποδών τῳ γενήσομαι τῶν ἐντεῦθεν ζῆν ἠναγκασμένων , καὶ διὰ τὴν ἐμὴν παρουσίαν ἐνδεής τις γενήσεται τῶν ἀναγκαίων .
ὑπὲρ ὧν ἐπαίνου τυγχάνειν ἄξιος ἦν μᾶλλον ἢ διαβολῆς 0 .
νῦν δ εἰς πολλὴν ἀπορίαν καθέστηκα , τί δρῶν ἀρέσαι δυνηθείην ἂν τοῖς τοιούτοις .
εἰ γὰρ ἅπαντα τὸν χρόνον ἔργον ποιούμενος ὅπως μηδένα μή τ ἀδικήσω μή τ ἐνοχλήσω μή τε λυπήσω , δι αὐτὰ ταῦτα λυπῶ τινας , τί ποιῶν ἂν χαριζοίμην ;
ἢ τί λοιπόν ἐστι πλὴν ἐμὲ μὲν ἀτυχῆ , τοὺς δὲ τοιούτους ἀμαθεῖς δοκεῖν εἶναι καὶ δυσκόλους τοῖς συμπολιτευομένοις 0 ;
πρὸς μὲν οὖν τοὺς μηδὲν τῶν αὐτῶν τοῖς ἄλλοις γιγνώσκοντας , ἀλλὰ χαλεπωτέρους ὄντας τοῖς μὴ κακῶς πράττουσιν ἢ τοῖς ἀδικοῦσι , μωρόν ἐστιν ἀπολογίαν ζητεῖν 0 ·
ὅσω γὰρ ἄν τις ἐπιεικέστερον αὑτὸν ἐπιδείξῃ , δῆλον ὅτι τοσούτω χεῖρον ἀγωνιεῖται παρ αὐτοῖς 0 ·
πρὸς δὲ τοὺς ἄλλους , περὶ ὧν Λυσίμαχος διέβαλεν , ὡς παμπληθῆ κεκτήμεθα τὴν οὐσίαν , ἀναγκαῖόν ἐστιν εἰπεῖν , ἵνα μὴ πιστευθεὶς ὁ λόγος εἰς μείζους καὶ πλείους ἡμᾶς ἐμβάλῃ λειτουργίας ὧν ὑπενεγκεῖν ἂν δυνηθεῖμεν .
ὅλως μὲν οὖν οὐδεὶς εὑρεθήσεται τῶν καλουμένων σοφιστῶν πολλὰ χρήματα συλλεξάμενος , ἀλλ οἱ μὲν ἐν ὀλίγοις οἱ δ ἐν πάνυ μετρίοις τὸν βίον διαγαγόντες 0 1 ·
ὁ δὲ πλεῖστα κτησάμενος ὦν ἡμεῖς μνημονεύομεν , Γοργίας ὁ Λεοντῖνος , οὗτος διατρίψας μὲν περὶ Θετταλίαν , ὅτ εὐδαιμονέστατοι τῶν Ἑλλήνων ἦσαν , πλεῖστον δὲ χρόνον βιοὺς καὶ περὶ τὸν χρηματισμὸν τοῦτον γενόμενος , πόλιν δ οὐδεμίαν καταπαγίως οἰκήσας οὐ δὲ περὶ τὰ κοινὰ δαπανηθεὶς οὐ δ εἰσφορὰν εἰσενεγκεῖν ἀναγκασθείς , ἔτι δὲ πρὸς τούτοις οὔ τε γυναῖκα γήμας οὔ τε παῖδας ποιησάμενος , ἀλλ ἀτελὴς γενόμενος καὶ ταύτης τῆς λειτουργίας τῆς ἐνδελεχεστάτης καὶ πολυτελεστάτης , τοσοῦτον προλαβὼν πρὸς τὸ πλείω κτήσασθαι τῶν ἄλλων , χιλίους μόνους στατῆρας κατέλιπε .
καί τοι χρὴ περὶ τῆς οὐσίας τῆς ἀλλήλων μὴ τοῖς αἰτιωμένοις εἰκῇ πιστεύειν , μη δὲ τὰς ἐργασίας ἴσας νομίζειν τάς τε τῶν σοφιστῶν καὶ τὰς τῶν ὑποκριτῶν , ἀλλὰ τοὺς ἐν ταῖς αὐταῖς τέχναις ὄντας πρὸς ἀλλήλους κρίνειν , καὶ τοὺς ὁμοίαν ἐν ἑκάστῃ δύναμιν λαβόντας παραπλησίαν καὶ τὴν οὐσίαν ἔχειν νομίζειν .
ἢν οὖν ἐξισώσητέ με τῷ πλεῖστον ἐξειργασμένῳ καὶ θῆτε πρὸς ἐκεῖνον , οὔ θ ὑμεῖς παντάπασιν ἀσκέπτως εἰκάζειν δόξετε περὶ τῶν τοιούτων , οὔ θ ἡμεῖς εὑρεθεῖμεν ἂν οὔ τε τὰ περὶ τὴν πόλιν οὔ τε τὰ περὶ ἡμᾶς αὐτοὺς κακῶς διῳκηκότες , ἀλλ ἀπ ἐλαττόνων ζῶντες ὧν εἰς τὰς λειτουργίας ἀνηλώκαμεν .
καί τοι τοὺς εὐτελεστέρους ἐν τοῖς ἰδίοις ἢ τοῖς κοινοῖς ὄντας δίκαιόν ἐστιν ἐπαινεῖν .
ἐνθυμοῦμαι δὲ μεταξὺ λέγων , ὅσον τὰ τῆς πόλεως μεταπέπτωκε , καὶ τὰς διανοίας ὡς οὐδὲν ὁμοίας περὶ τῶν πραγμάτων οἱ νῦν τοῖς πρότερον πεπολιτευμένοις ἔχουσιν 0 .
ὅτε μὲν γὰρ ἐγὼ παῖς ἦν , οὕτως ἐνομίζετο τὸ πλουτεῖν ἀσφαλὲς εἶναι καὶ σεμνὸν ὥστ ὀλίγου δεῖν πάντες προσεποιοῦντο πλείω κεκτῆσθαι τὴν οὐσίαν ἧς ἔχοντες ἐτύγχανον , βουλόμενοι μετασχεῖν τῆς δόξης ταύτης ·
νῦν δ ὑπὲρ τοῦ μὴ πλουτεῖν ὥσπερ τῶν μεγίστων ἀδικημάτων ἀπολογίαν δεῖ παρασκευάζεσθαι καὶ σκοπεῖν , εἰ μέλλει τις σωθήσεσθαι 0 .
πολὺ γὰρ δεινότερον καθέστηκε τὸ δοκεῖν εὐπορεῖν ἢ τὸ φανερῶς ἀδικεῖν 0 ·
οἱ μὲν γὰρ ἢ συγγνώμης ἔτυχον ἢ μικροῖς ἐζημιώθησαν , οἱ δ ἄρδην ἀπόλλυνται , καὶ πλείους ἂν εὕροιμεν τοὺς ἐκ τῶν ὄντων ἐκπεπτωκότας ἢ τοὺς δίκην ὑπὲρ τῶν ἁμαρτημάτων δεδωκότας 0 .
καὶ τί δεῖ λέγειν περὶ τῶν κοινῶν ;
αὐτὸς γὰρ οὐ μικρὸν διήμαρτον διὰ ταύτην τὴν μεταβολὴν τῶν ἐμαυτοῦ πραγμάτων .
ὅτε γὰρ ἐπαμύνειν ἠρχόμην τοῖς ἰδίοις , ἀπολομένων ἐν τῷ πολέμῳ τῷ πρὸς Λακεδαιμονίους ἁπάντων τῶν ὑπαρχόντων ἡμῖν , ἀφ ὧν ὁ πατὴρ ἅμα τῇ τε πόλει χρήσιμον αὑτὸν παρεῖχεν , ἡμᾶς θ οὕτως ἐπιμελῶς ἐπαίδευσεν ὥστ ἐπιφανέστερον εἶναί με τότε καὶ γνωριμώτερον ἐν τοῖς ἡλικιώταις καὶ συμπαιδευομένοις ἢ νῦν ἐν τοῖς συμπολιτευομένοις  ὅτε δ οὖν , ὥσπερ εἶπον , ἠρχόμην πλησιάζειν τισίν , ᾠόμην , εἰ δυνηθείην πλείω κτήσασθαι καὶ περιποιήσασθαι τῶν ἐπὶ τὸν αὐτὸν βίον ὁρμησάντων , ἀμφότερα δόξειν , καὶ περὶ τὴν φιλοσοφίαν διαφέρειν καὶ κοσμιώτερον βεβιωκέναι τῶν ἄλλων 0 .
ἐμοὶ δὲ τ οὐναντίον ἀποβέβηκεν .
εἰ μὲν γὰρ μή τ ἄξιος μηδενὸς ἐγενόμην μή τε περιεποιησάμην μηδέν , οὐδεὶς ἄν μοι πράγματα παρεῖχεν , ἀλλὰ φανερῶς ἀδικῶν ἀσφαλῶς ἂν ἔζων ἕνεκά γε τῶν συκοφαντῶν ·
νῦν δ ἀντὶ τῆς δόξης ἧς προσεδόκων ἀγῶνες περί με καὶ κίνδυνοι καὶ φθόνοι καὶ διαβολαὶ γεγόνασιν .
οὕτω γὰρ ἡ πόλις ἐν τῷ παρόντι χαίρει τοὺς μὲν ἐπιεικεῖς πιέζουσα καὶ ταπεινοὺς ποιοῦσα , τοῖς δὲ πονηροῖς ἐξουσίαν διδοῦσα καὶ λέγειν καὶ ποιεῖν ὅ τι ἂν βουληθῶσιν , ὥστε Λυσίμαχος μὲν ὁ προῃρημένος ζῆν ἐκ τοῦ συκοφαντεῖν καὶ κακῶς ἀεί τινα ποιεῖν τῶν πολιτῶν κατηγορήσων ἡμῶν ἀναβέβηκεν , ἐγὼ δ ὃς οὐ δὲ περὶ ἕνα πότ ἐξήμαρτον , ἀλλὰ τῶν μὲν ἐνθένδε λημμάτων ἀπεσχόμην , παρὰ ξένων δὲ καὶ νομιζόντων εὖ πάσχειν ἐπορισάμην τὰς ὠφελίας , ὡς δεινὰ ποιῶν εἰς τηλικουτονὶ καθέστηκα κίνδυνον .
καί τοι προσῆκε τοὺς εὖ φρονοῦντας εὔχεσθαι τοῖς θεοῖς ὡς πλείστοις τῶν πολιτῶν παραγενέσθαι τὴν δύναμιν ταύτην , δι ἣν ἔμελλον παρ ἑτέρων λαμβάνοντες χρησίμους αὑτούς , ὥσπερ ἐγώ , τῇ πόλει παρέξειν 0 .
πολλῆς δ ἀλογίας περί με γεγενημένης πάντων ἂν συμβαίη δεινότατον , εἰ οἱ μὲν δεδωκότες μοι χρήματα τοσαύτην ἔχοιεν χάριν , ὥστ ἔτι καὶ νῦν με θεραπεύειν , ὑμεῖς δ , εἰς οὓς ἀνήλωκα τ ἀμαυτοῦ , δίκην ἐπιθυμήσαιτε παρ ἐμοῦ λαβεῖν .
ἔτι δὲ δεινότερον , εἰ Πίνδαρον μὲν τὸν ποιητὴν οἱ πρὸ ἡμῶν γεγονότες ὑπὲρ ἑνὸς μόνον ῥήματος , ὅτι τὴν πόλιν ἔρεισμα τῆς Ἑλλάδος ὠνόμασεν , οὕτως ἐτίμησαν ὥστε καὶ πρόξενον ποιήσασθαι καὶ δωρεὰν μυρίας αὐτῷ δοῦναι δραχμάς , ἐμοὶ δὲ πολὺ πλείω καὶ κάλλιον ἐγκεκωμιακότι καὶ τὴν πόλιν καὶ τοὺς προγόνους μη δ ἀσφαλῶς ἐγγένοιτο ἐπιβιῶναι τὸν ἐπίλοιπον χρόνον 0 1 .
περὶ μὲν οὖν τούτων καὶ τῶν ἄλλων τῶν κατηγορηθέντων ἱκανὴν εἶναι νομίζω τὴν εἰρημένην ἀπολογίαν ·
οὐκ ὀκνήσω δὲ πρὸς ὑμᾶς οὔ θ ὡς ἔχω νῦν πρὸς τὸν ἐνεστῶτα κίνδυνον κατειπεῖν τὴν ἀλήθειαν , οὔ θ ὡς τὸ πρῶτον διετέθην πρὸς αὐτόν .
ἐγὼ γὰρ ὑπὲρ μὲν τῶν ἰδίων πολλὰς ἐλπίδας εἶχον καλῶς ἀγωνιεῖσθαι ·
καὶ γὰρ τοῖς βεβιωμένοις καὶ τοῖς πεπραγμένοις ἐπίστευον , καὶ πολλοὺς λόγους καὶ δικαίους ᾤμην ἔχειν ὑπὲρ αὐτῶν ·
ὁρῶν δ οὐ μόνον δυσκόλως διακειμένους περὶ τὴν τῶν λόγων παιδείαν τοὺς εἰθισμένους ἅπασι χαλεπαίνειν , ἀλλὰ καὶ τῶν ἄλλων πολιτῶν πολλοὺς τραχέως πρὸς αὐτὴν διακειμένους , ἐφοβούμην μὴ τὰ μὲν ἴδιά μου παραμεληθῇ , τῆς δὲ κοινῆς τῆς περὶ τοὺς σοφιστὰς διαβολῆς ἀπολαύσω τι φλαῦρον .
ἐπειδὴ δὲ χρόνων ἐγγιγνομένων εἰσέπεσον εἰς τὸ λογίζεσθαι καὶ σκοπεῖν τί χρήσομαι τοῖς παροῦσιν , ἐπαυσάμην τοῦ δέους καὶ τῆς ταραχῆς ταύτης , οὐκ ἀλόγως , ἀλλ ἐκ τῶν εἰκότων λογισάμενος καὶ παραμυθησάμενος ἐμαυτόν ·
τούς τε γὰρ ἐπιεικεῖς ὑμῶν , πρὸς οὕς περ ἐγὼ ποιήσομαι τοὺς λόγους , ἠπιστάμην οὐκ ἐμμένοντας ταῖς δόξαις ταῖς ἀδίκως ἐγγεγενημέναις , ἀλλ ἐπακολουθοῦντας ταῖς ἀληθείαις καὶ μεταπειθομένους ὑπὸ τῶν λεγόντων τὰ δίκαια , τήν τε φιλοσοφίαν ἐκ πολλῶν ἐνόμιζον ἐπιδείξειν ἀδίκως διαβεβλημένην , καὶ πολὺ ἂν δικαιοτέρως ἀγαπωμένην αὐτὴν ἢ μισουμένην 0 .
ἔχω δὲ καὶ νῦν ἔτι ταύτην τὴν γνώμην .
οὐκ ἄξιον δὲ θαυμάζειν εἴ τι τῶν καλῶν ἐπιτηδευμάτων ἠγνόηται καὶ διαλέληθεν , οὐ δ εἰ διεψευσμένοι τινὲς αὐτοῦ τυγχάνουσι 0 ·
καὶ γὰρ περὶ ἡμῶν αὐτῶν καὶ περὶ ἄλλων πραγμάτων ἀναριθμήτων οὕτως ἔχοντες ἂν εὑρεθεῖμεν .
ἡ γὰρ πόλις ἡμῶν πολλῶν ἀγαθῶν αἰτία καὶ νῦν οὖσα καὶ πρότερον γεγενημένη καὶ τοῖς πολίταις καὶ τοῖς ἄλλοις Ἕλλησι , καὶ πολλῶν ἡδονῶν γέμουσα , τοῦτ ἔχει δυσκολώτατον ·
διὰ γὰρ τὸ μέγεθος καὶ τὸ πλῆθος τῶν ἐνοικούντων οὐκ εὐσύνοπτός ἐστιν οὐ δ ἀκριβής , ἀλλ ὥσπερ χειμάρρους , ὅπως ἂν ἕκαστον ὑπολαβοῦσα τύχῃ καὶ τῶν ἀνθρώπων καὶ τῶν πραγμάτων , οὕτω κατήνεγκε , καὶ δόξαν ἐνίοις τὴν ἐναντίαν τῆς προσηκούσης περιέθηκεν 0 ·
ὅπερ καὶ τῇ παιδεία ταύτῃ συμβέβηκεν .
ὧν ἐνθυμουμένους χρὴ μηδενὸς πράγματος ἄνευ λόγου καταγιγνώσκειν , μη δ ὁμοίως διακεῖσθαι δικάζοντας ὥσπερ ἐν ταῖς ἰδίαις διατριβαῖς , ἀλλὰ διακριβοῦσθαι περὶ ἑκάστου καὶ τὴν ἀλήθειαν ζητεῖν , μεμνημένους τῶν ὅρκων καὶ τῶν νόμων καθ οὓς συνεληλύθατε δικάσοντες 0 ·
ἔστι δ οὐ περὶ μικρῶν οὔ θ ὁ λόγος οὔ θ ἡ κρίσις ἐν ᾗ καθέσταμεν , ἀλλὰ περὶ τῶν μεγίστων ·
οὐ γὰρ περὶ ἐμοῦ μέλλετε μόνον τὴν ψῆφον διοίσειν , ἀλλὰ καὶ περὶ ἐπιτηδεύματος ᾧ πολλοὶ τῶν νεωτέρων προσέχουσι τὸν νοῦν .
οἶμαι δ ὑμᾶς οὐκ ἀγνοεῖν ὅτι τὰ πράγματα τῆς πόλεως τοῖς ἐπιγιγνομένοις καὶ τοῖς τοιούτοις οἱ πρεσβύτεροι παραδιδόασι .
τοιαύτης οὖν ἀεὶ τῆς περιόδου γιγνομένης ἀναγκαῖόν ἐστιν , ὅπως ἃ οἱ νεώτεροι παιδευθῶσιν , οὕτω τὴν πόλιν πράττουσαν διατελεῖν ·
ὥστ σὺ ποιητέον τοὺς συκοφάντας κυρίους τηλικούτου πράγματος , οὐ δὲ τοὺς μὲν μὴ διδόντας τούτοις ἀργύριον τιμωρητέον , παρ ὧν δ ἂν λάβωσιν ἐατέον ποιεῖν ὅ τι ἂν βουληθῶσιν , ἀλλ εἰ μὲν ἡ φιλοσοφία τοιαύτην ἔχει δύναμιν ὥστε διαφθείρειν τοὺς νεωτέρους , οὐ τοῦτον χρὴ μόνον κολάζειν ὃν ἂν γράψηταί τις τούτων , ἀλλὰ πάντας ἐκποδὼν ποιεῖσθαι τοὺς περὶ τὴν διατριβὴν ταύτην ὄντας ·
εἰ δὲ τ οὐναντίον πέφυκεν ὥστ ὠφελεῖν καὶ βελτίους ποιεῖν τοὺς πλησιάζοντας καὶ πλέονος ἀξίους , τοὺς μὲν διαβεβλημένους πρὸς αὐτὴν παυστέον , τοὺς δὲ συκοφαντοῦντας ἀτιμητέον , τοῖς δὲ νεωτέροις συμβουλευτέον ἐν ταύτῃ διατρίβειν μᾶλλον ἢ τοῖς ἄλλοις ἐπιτηδεύμασι 0 .
πρὸ πολλῶν δ ἂν ἐποιησάμην , εἴπερ ἦν εἱμαρμένον μοι φεύγειν τὴν γραφὴν ταύτην , ἀκμάζοντί μοι προσπεσεῖν τὸν κίνδυνον ·
οὐ γὰρ ἂν ἠθύμουν , ἀλλὰ μᾶλλον οἷός τ ἂν ἐγενόμην καὶ τὸν κατήγορον ἀμύνασθαι καὶ τῇ φιλοσοφίᾳ βοηθῆσαι ·
νῦν δὲ φοβοῦμαι μὴ διὰ ταύτην ὑπὲρ ἄλλων πραγμάτων ἐπιεικῶς εἰρηκώς , περὶ αὐτῆς ταύτης χεῖρον τύχω διαλεχθεὶς ἢ περὶ ὧν ἧττόν μοι σπουδάσαι προσῆκε .
καίτοι δεξαίμην ἄν , εἰρήσεται γὰρ τ ἀληθὲς εἰ καὶ μωρὸς ὁ λόγος ἐστίν , ἤδη τελευτῆσαι τὸν βίον ἀξίως εἰπὼν τῆς ὑποθέσεως καὶ πείσας ὑμᾶς τοιαύτην νομίζειν τὴν τῶν λόγων μελέτην οἵα πέρ ἐστι , μᾶλλον ἢ ζῆν πολυπλασίω χρόνον ἐφορῶν οὕτως αὐτὴν ὥσπερ νῦν παρ ὑμῖν φερομένην 0 .
τῆς μὲν οὖν ἐπιθυμίας οἶδ ὅτι πολὺ καταδεέστερον ἐροῦμεν 0 ·
ὅμως δ ὅπως ἂν δύνωμαι , πειράσομαι διελθεῖν τήν τε φύσιν αὐτῆς καὶ τὴν δύναμιν ἣν ἔχει , καὶ ποίᾳ τῶν ἄλλων τεχνῶν ὁμοιοειδής ἐστι , καὶ τί τοὺς συνόντας ὠφελεῖ , καὶ ποίας τινὰς ποιούμεθα ἡμεῖς τὰς ὑποσχέσεις ·
οἶμαι γὰρ ὑμᾶς μαθόντας τὴν ἀλήθειαν ἄμεινον καὶ βουλεύσεσθαι καὶ διαγνώσεσθαι περὶ αὐτῆς .
ἀξιῶ δ ὑμᾶς , ἢν ἄρα φαίνωμαι λόγους διεξιὼν πολὺ τῶν εἰθισμένων λέγεσθαι παρ ὑμῖν ἐξηλλαγμένους , μὴ δυσχεραίνειν ἀλλ ἔχειν συγγνώμην , ἐνθυμουμένους ὅτι τοὺς περὶ πραγμάτων ἀνομοίων τοῖς ἄλλοις ἀγωνιζομένους ἀναγκαῖόν ἐστι καὶ τοῖς λόγοις τοιούτοις χρῆσθαι περὶ αὐτῶν .
ὑπομείναντες οὖν τὸν τρόπον τῶν λεγομένων καὶ τὴν παρρησίαν , καὶ τὸν χρόνον ἐάσαντες ἀναλῶσαί με τὸν δεδομένον ταῖς ἀπολογίαις , ὅπως ἂν ὑμῶν ἑκάστῳ δοκῇ δίκαιον εἶναι καὶ νόμιμον , οὕτω φέρετε τὴν ψῆφον .
βούλομαι δὲ περὶ τῆς τῶν λόγων παιδείας ὥσπερ οἱ γενεαλογοῦντες πρῶτον διελθεῖν πρὸς ὑμᾶς 0 .
ὁμολογεῖται μὲν γὰρ τὴν φύσιν ἡμῶν ἔκ τε τοῦ σώματος συγκεῖσθαι καὶ τῆς ψυχῆς , αὐτοῖν δὲ τούτοιν οὐδεὶς ἔστιν ὅστις οὐκ ἂν φήσειεν ἡγεμονικωτέραν πεφυκέναι τὴν ψυχὴν καὶ πλέονος ἀξίαν ·
τῆς μὲν γὰρ ἔργον εἶναι βουλεύσασθαι καὶ περὶ τῶν ἰδίων καὶ περὶ τῶν κοινῶν , τοῦ δὲ σώματος ὑπηρετῆσαι τοῖς ὑπὸ τῆς ψυχῆς γνωσθεῖσιν 0 .
οὕτω δὲ τούτων ἐχόντων ὁρῶντές τινες τῶν πολὺ πρὸ ἡμῶν γεγονότων περὶ μὲν τῶν ἄλλων πολλὰς τέχνας συνεστηκυίας , περὶ δὲ τὸ σῶμα καὶ τὴν ψυχὴν οὐδὲν τοιοῦτον συντεταγμένον , εὑρόντες διττὰς ἐπιμελείας κατέλιπον ἡμῖν , περὶ μὲν τὰ σώματα τὴν παιδοτριβικήν , ἧς ἡ γυμναστικὴ μέρος ἐστί , περὶ δὲ τὰς ψυχὰς τὴν φιλοσοφίαν , περὶ ἧς ἐγὼ μέλλω ποιεῖσθαι τοὺς λόγους , ἀντιστρόφους καὶ σύζυγας καὶ σφίσιν αὐταῖς ὁμολογουμένας , δι ὧν οἱ προεστῶτες αὐτῶν τάς τε ψυχὰς φρονιμωτέρας καὶ τὰ σώματα χρησιμώτερα παρασκευάζουσιν , οὐ πολὺ διαστησάμενοι τὰς παιδείας ἀπ ἀλλήλων , ἀλλὰ παραπλησίαις χρώμενοι καὶ ταῖς διδασκαλίαις καὶ ταῖς γυμνασίαις καὶ ταῖς ἄλλαις ἐπιμελείαις .
ἐπειδὰν γὰρ λάβωσι μαθητάς , οἱ μὲν παιδοτρίβαι τὰ σχήματα τὰ πρὸς τὴν ἀγωνίαν εὑρημένα τοὺς φοιτῶντας διδάσκουσιν , οἱ δὲ περὶ τὴν φιλοσοφίαν ὄντες τὰς ἰδέας ἁπάσας , αἷς ὁ λόγος τυγχάνει χρώμενος , διεξέρχονται τοῖς μαθηταῖς .
ἐμπείρους δὲ τούτων ποιήσαντες καὶ διακριβώσαντες ἐν τούτοις πάλιν γυμνάζουσιν αὐτούς , καὶ πονεῖν ἐθίζουσι , καὶ συνείρειν καθ ἓν ἕκαστον ὧν ἔμαθον ἀναγκάζουσιν , ἵνα ταῦτα βεβαιότερον κατάσχωσι καὶ τῶν καιρῶν ἐγγυτέρω ταῖς δόξαις γένωνται .
τῷ μὲν γὰρ εἰδέναι περιλαβεῖν αὐτοὺς οὐχ οἷόν τ ἐστίν ·
ἐπὶ γὰρ ἁπάντων τῶν πραγμάτων διαφεύγουσι τὰς ἐπιστήμας , οἱ δὲ μάλιστα προσέχοντες τὸν νοῦν καὶ δυνάμενοι θεωρεῖν τὸ συμβαῖνον ὡς ἐπὶ τὸ πολὺ πλειστάκις αὐτῶν τυγχάνουσι .
τοῦτον δὲ τὸν τρόπον ἐπιμελόμενοι καὶ παιδεύοντες μέχρι μὲν τοῦ γενέσθαι βελτίους αὐτοὺς αὑτῶν τοὺς μαθητὰς καὶ ἔχειν ἄμεινον , τοὺς μὲν τὰς διανοίας τοὺς δὲ τὰς τῶν σωμάτων ἕξεις , ἀμφότεροι δύνανται προαγαγεῖν 0 1 ·
ἐκείνην δὲ τὴν ἐπιστήμην οὐδέτεροι τυγχάνουσιν ἔχοντες , δι ἧς ἂν οἱ μὲν ἀθλητὰς οὓς βουληθεῖεν , οἱ δὲ ῥήτορας ἱκανοὺς ποιήσαιεν , ἀλλὰ μέρος μὲν ἄν τι συμβάλοιντο , τὸ δ ὅλον αἱ δυνάμεις αὗται παραγίγνονται τοῖς καὶ τῇ φύσει καὶ ταῖς ἐπιμελείαις διενεγκοῦσιν .
ὁ μὲν οὖν τύπος τῆς φιλοσοφίας τοιοῦτός τίς ἐστιν ·
ἡγοῦμαι δ ὑμᾶς μᾶλλον ἂν ἔτι καταμαθεῖν τὴν δύναμιν αὐτῆς , εἰ διέλθοιμι τὰς ὑποσχέσεις ἃς ποιούμεθα πρὸς τοὺς πλησιάζειν ἡμῖν βουλομένους .
λέγομεν γὰρ ὡς δεῖ τοὺς μέλλοντας διοίσειν ἢ περὶ τοὺς λόγους ἢ περὶ τὰς πράξεις ἢ περὶ τὰς ἄλλας ἐργασίας πρῶτον μὲν πρὸς τοῦτο πεφυκέναι καλῶς , πρὸς ὃ ἂν προῃρημένοι τυγχάνωσιν , ἔπειτα παιδευθῆναι καὶ λαβεῖν τὴν ἐπιστήμην , ἥτις ἂν ᾗ περὶ ἑκάστου , τρίτον ἐντριβεῖς γενέσθαι καὶ γυμνασθῆναι περὶ τὴν χρείαν καὶ τὴν ἐμπειρίαν αὐτῶν ·
ἐκ τούτων γὰρ ἐν ἁπάσαις ταῖς ἐργασίαις τελείους γίγνεσθαι καὶ πολὺ διαφέροντας τῶν ἄλλων 0 .
εἶναι δὲ τούτων προσῆκον ἑκατέροις , τοῖς τε διδάσκουσι καὶ τοῖς μανθάνουσιν , ἴδιον μὲν τοῖς μὲν εἰσενέγκασθαι τὴν φύσιν οἵαν δεῖ , τοῖς δὲ δύνασθαι παιδεῦσαι τοὺς τοιούτους , κοινὸν δ ἀμφοτέρων τὸ περὶ τὴν ἐμπειρίαν γυμνάσιον 0 1 2 ·
δεῖν γὰρ τοὺς μὲν ἐπιμελῶς ἐπιστατῆσαι τοῖς παιδευομένοις , τοὺς δ ἐγκρατῶς ἐμμεῖναι τοῖς προσταττομένοις 0 .
ταῦτα μὲν οὖν ἐστιν ἃ κατὰ πασῶν λέγομεν τῶν τεχνῶν ·
εἰ δὲ δή τις ἀφέμενος τῶν ἄλλων ἔροιτό με τί τούτων μεγίστην ἔχει δύναμιν πρὸς τὴν τῶν λόγων παιδείαν , ἀποκριναίμην ἂν ὅτι τὸ τῆς φύσεως ἀνυπέρβλητόν ἐστι καὶ πολὺ πάντων διαφέρει ·
τὸν γὰρ ἔχοντα τὴν μὲν ψυχὴν εὑρεῖν καὶ μαθεῖν καὶ πονῆσαι καὶ μνημονεῦσαι δυναμένην , τὴν δὲ φωνὴν καὶ τὴν τοῦ στόματος σαφήνειαν τοιαύτην ὥστε μὴ μόνοις τοῖς λεγομένοις ἀλλὰ καὶ ταῖς τούτων εὐαρμοστίαις συμπείθειν τοὺς ἀκούοντας , ἔτι δὲ τὴν τόλμαν μὴ τὴν ἀναισχυντίας σημεῖον γιγνομένην , ἀλλὰ τὴν μετὰ σωφροσύνης οὕτω παρασκευάζουσαν τὴν ψυχὴν ὥστε μηδὲν ἧττον θαρρεῖν ἐν δὴ πᾶσι τοῖς πολίταις τοὺς λόγους ποιούμενον ἢ πρὸς αὑτὸν διανοούμενον , τίς οὐκ οἶδεν ὅτι τυχὼν ὁ τοιοῦτος παιδείας μὴ τῆς ἀπηκριβωμένης , ἀλλὰ τῆς ἐπιπολαίου καὶ πᾶσι κοινῆς , τοιοῦτος ἂν εἴη ῥήτωρ οἷος οὐκ οἶδ εἴ τις τῶν Ἑλλήνων γέγονεν 0 1 2 ;
καὶ μὲν δὴ κ ἀκείνους ἴσμεν , τοὺς καταδεεστέραν μὲν τούτων τὴν φύσιν ἔχοντας , ταῖς δ ἐμπειρίαις καὶ ταῖς ἐπιμελείαις προέχοντας , ὅτι γίγνονται κρείττους οὐ μόνον αὑτῶν ἀλλὰ καὶ τῶν εὖ μὲν πεφυκότων λίαν δ αὑτῶν κατημεληκότων ·
ὥσθ ἑκάτερόν τε τούτων δεινὸν ἂν καὶ λέγειν καὶ πράττειν ποιήσειεν , ἀμφότερά τε γενόμενα περὶ τὸν αὐτὸν ἀνυπέρβλητον ἂν τοῖς ἄλλοις ἀποτελέσειεν .
περὶ μὲν οὖν τῆς φύσεως καὶ τῆς ἐμπειρίας ταῦτα γιγνώσκω ·
περὶ δὲ τῆς παιδείας οὐκ ἔχω τοιοῦτον λόγον εἰπεῖν ·
οὔ τε γὰρ ὁμοίαν οὔ τε παραπλησίαν ἔχει τούτοις τὴν δύναμιν .
εἰ γάρ τις διακούσειεν ἅπαντα τὰ περὶ τοὺς λόγους καὶ διακριβωθείη μᾶλλον τῶν ἄλλων , λόγων μὲν ποιητὴς τυχὸν ἂν χαριέστερος γένοιτο τῶν πολλῶν , εἰς ὄχλον δὲ καταστάς , τούτου μόνον ἀποστερηθείς , τοῦ τολμᾶν , οὐ δ ἂν φθέγξασθαι δυνηθείη .
καὶ μηδεὶς οἰέσθω με πρὸς μὲν ὑμᾶς συστέλλειν τὴν ὑπόσχεσιν , ἐπειδὰν δὲ διαλέγωμαι πρὸς τοὺς συνεῖναί μοι βουλομένους , ἅπασαν ὑπ ἐμαυτῷ ποιεῖσθαι τὴν δύναμιν ·
φεύγων γὰρ τὰς τοιαύτας αἰτίας , ὅτ ἠρχόμην περὶ ταύτην εἶναι τὴν πραγματείαν , λόγον διέδωκα γράψας ἐν ᾧ φανήσομαι τοῖς τε μείζους ποιουμένοις τὰς ὑποσχέσεις ἐπιτιμῶν καὶ τὴν ἐμαυτοῦ γνώμην ἀποφαινόμενος .
ἃ μὲν οὖν κατηγορῶ τῶν ἄλλων παραλείψω ·
καὶ γάρ ἐστι πλείω τοῦ καιροῦ τοῦ παρόντος ·
ἃ δ αὐτὸς ἀποφαίνομαι , πειράσομαι διελθεῖν ὑμῖν .
ἄρχομαι δ ἐνθένδε ποθέν .
ταῦτα κομψοτέρως μὲν πέφρασται τῶν ἔμπροσθεν εἰρημένων , βούλεται δὲ τ αὐτὰ δηλοῦν ἐκείνοις .
ὃ χρὴ μέγιστον ὑμῖν γενέσθαι τεκμήριον τῆς ἐμῆς ἐπιεικείας ·
οὐ γάρ , ὅτε μὲν ἦν νεώτερος , ἀλαζονευόμενος φαίνομαι καὶ μεγάλας τὰς ὑποσχέσεις ποιούμενος , ἐπειδὴ δ ἀπολέλαυκα τοῦ πράγματος καὶ πρεσβύτερος γέγονα , τηνικαῦτα ταπεινὴν ποιῶν τὴν φιλοσοφίαν , ἀλλὰ τοῖς αὐτοῖς λόγοις χρώμενος καὶ ἀκμάζων καὶ παυόμενος αὐτῆς , καὶ θαρρῶν καὶ κινδυνεύων , καὶ πρὸς τοὺς βουλομένους πλησιάζειν καὶ πρὸς τοὺς μέλλοντας περί μου τὴν ψῆφον οἴσειν , ὥστ οὐκ οἶδ ὅπως ἄν τις ἀληθέστερος ἢ δικαιότερος περὶ αὐτὴν ἐπιδειχθείη γεγενημένος .
ταῦτα μὲν οὖν ἐκείνοις προσκείσθω τοῖς πρότερον περὶ ἡμῶν εἰρημένοις ·